Miss World 2004

Ang **Miss World 2004** ay ang ika-54 na edisyon ng Miss World pageant, na ginanap sa Crown of Beauty Theater sa Sanya, Tsina noong 4 Disyembre 2004.

Pagkatapos ng kompetisyon, kinoronahan ni Rosanna Davison ng Irlanda si María Julia Mantilla ng Peru bilang Miss World 2004. Ito ang ikalawang tagumpay ng Peru sa kasaysayan ng kompetisyon. Nagtapos bilang first runner-up si Claudia Cruz ng Republikang Dominikano, samantalang nagtapos bilang second runner-up si Nancy Randall ng Estados Unidos.

Mga kandidata mula sa 107 mga bansa at teritoryo ang lumahok sa kompetisyong ito. Pinangunahan nina Troy McClain, Lisa Snowdon, at Angela Chow ang kompetisyon. Nagtanghal sina Lionel Richie at Il Divo sa edisyong ito.

## Kasaysayan 
thumb|250x250px|Crown Beauty Theatre, ang lokasyon ng Miss World 2004

### Lokasyon at petsa 
Sa pagtatapos ng Miss World 2003, inanunsyo ng Miss World Organization na magaganap muli ang Miss World sa Tsina, ngunit hindi pa napagdedesisyunan sa kung anong lungsod ito gaganapin. Kalaunan ay kinumpirma ng Miss World Organization noong 28 Abril 2004 na magaganap ang edisyong ito sa lungsod ng Sanya. Muli itong gaganapin sa Crown of Beauty Theater.

### Pagpili ng mga kandidata 
Ang mga kandidata mula sa 107 bansa at teritoryo ay napili upang lumahok sa kompetisyon. Limang kandidata ang nailuklok matapos ang pag-urong ng orihinal na kandidata.

Iniluklok si Inka Weickel upang palitan si Miss Germany World 2004 Claudia Hein bilang kinatawan ng Alemanya dahil lumagpas na ito sa limitasyon ng edad sa Miss World. Iniluklok ang *first runner-up* ng Miss Aruba 2003 na si Luisana Cicilia upang palitan ang orihinal na nagwagi na si Fatima Salie bilang kinatawan ng Aruba dahil sa problema sa kaniyang kabansaan. Iniluklok si Moonika Tooming, isa sa mga *runner-up* ng Miss Model Estonia, upang palitan si Miss Model Estonia 2004 Mari-Liis Sallo, bilang kinatawan ng Estonya upang pagtuunan ang kaniyang pag-aaral.

Iniluklok ang *second runner-up* ng Femina Miss India 2004 na si Sayali Bhagat upang palitan si Femina Miss India World 2004 Lakshmi Pandit, bilang kinatawan ng Indiya matapos bumaba si Pandit sa kaniyang puwesto buhat ng presyon sa midya tungkol sa kaniyang katayuang sibil. Iniluklok si Miss Mauritius Magalie Antoo upang palitan si Connie Ross bilang kinatawan ng Mawrisyo dahil sa hindi isiniwalat na dahilan.

#### Mga unang pagsali, pagbalik at pag-urong 
Unang sumali sa edisyong ito ang bansang Pidyi. Bumalik sa edisyon ito ang mga bansang Kapuluang Turks at Caicos na huling sumali noong 1988; El Salvador na huling sumali noong 1993; Santa Lucia na huling sumali noong 1994; Ehipto na huling sumali noong 1997; Honduras at Taywan na huling sumali noong 2000; at Gana na huling sumali noong 2002.

Hindi sumali sina Damaris Stefanie García ng Guwatemala at Tracy Lynn del Rosario ng Hilagang Kapuluang Mariana dahil sa mga pinansiyal na suliranin. Hindi sumali si María Jimena Rivas Fernández ng Urugway dahil sa suliranin sa kaniyang visa. Hindi sumali ang mga bansang Andora, Belis, Lesoto, at Suwasilandiya sa edisyong ito matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

Bumitiw sa kompetisyon sina Karmen Hamdaoui ng Alherya, Lusine Tovmasyan ng Armenya, Florence Zeka ng Malawi, Sodtuya Chaadrabal ng Mongolya, at Rym Laalai ng Tunisya dahil sa mga pinansiyal na suliranin. Bumitiw si Silvia Hackl ng Austrya sa kompetisyon matapos hindi dumating ang kaniyang mga bagahe sa hotel na tinutuluyan ng mga kandidata sa Miss World. Bumitiw si Nelly Dembo Osongo ng Demokratikong Republika ng Konggo dahil sa suliranin sa kaniyang visa.

## Mga resulta 
### Mga pagkakalagay 
### Mga *Continental Queen* 
### Mga natatanging parangal 
## Mga *Challenge Event* 
### Hamong *Beach Beauty* 
Ginanap ang hamong Beach Beauty noong 14 Nobyembre 2004 sa Sheraton Hotel kung saan nirampa ng mga kandidata ang mga damit-panlangoy na dinisenyo ni Miss World 1975 Wilnelia Merced. Kalaunan ay pinili ang dalawampung pinalista na muling pinarampa suot ang ibang disenyo ng mga damit-panlangoy na kulay bughaw, at pagkatapos ay pinili ang sampung pinalista na pinarampa naman suot ang damit-panglangoy na kulay pula. Ang kandidatang magwawagi ay pakusang makakapasok sa Top 15. Nagwagi si Nancy Randall ng Estados Unidos sa hamong ito.''''*

*  Nakapasok sa Top 15 sa pamamagitan ng Hamong *Beach Beauty''.

### Hamon sa Palakasan 
Ginanap ang Hamon sa Palakasan noong 17 Nobyembre 2004 sa Sanya, Hainan. Ang kandidatang magwawagi ay pakusang makakapasok sa Top 15. Nagwagi si Amy Guy ng Gales sa hamong ito.

*  Nakapasok sa Top 15 sa pamamagitan ng Hamon sa Palakasan.

### Hamon sa Talento 
Ginanap ang hamon sa Talento noong 19 Nobyembre 2004 kung saan dalawampu sa walumpu't-limang kandidata na nag-awdisyon ang napili upang magtanghal. Ang kandidatang magwawagi ay pakusang makakapasok sa Top 15. Nagwagi si Shermain Jeremy ng Antigua at Barbuda sa hamong ito.** Ang kandidatang magwawagi ay pakusang makakapasok sa Top 15. Nagwagi si Yessica Ramírez ng Mehiko sa hamong ito.** Ang bilang ng mga *semi-finalist* ay ibinaba sa labinlima kumpara sa dalawampu ng nakaraang taon, kung saan apat na kandidata ang pakusang nakapasok sa Top 15 sa pamamagitan ng mga *fast-track event*, isa na binoto ng mga kandidata bilang Miss Personality, at ang natitirang sampu na binoto ng mga manonood mula sa *U Decide*.
* Krish Naidoo – Irlandes naa negosyante; internasyonal na kinatawan ng Miss World Organization

## Mga tala 

## Mga sanggunian 
## Panlabas na kawing 
* 

Kategorya:Miss World